মিল্কভিটা চেয়াম্যান শেখ নাদির হোসেন লিপু আরো বলেন, বঙ্গবন্ধু ১৯৭৩ সালে ১৫ কোটি হাতকে কাজে লাগিয়ে অর্থনৈতিক মুক্তির জন্য যে কাজ শুরু করেছিলেন মিল্কভিটার তারই একটি অংশ। এদেশ গ্রাম ভিত্তিক। তাই তিনি গ্রাম পর্যায় থেতে উন্নয়নের কাজ শুরু করেন। তিনি বলেন, খামারীদের কাছ থেকে দুধ সংগ্রহের পর এখনো ঢাকায় নিতে পাস্তুরিত করে তা বাজারজাত করতে হয়। এ কারণে খরচ বেশি হয় এবং প্রাইভেট কোম্পানির সাথে প্রতিযোগিতায় টিকতে পারছে না। এ কারণে এখন চট্টগ্রামের পটিয়ায় একটি পূর্ণাঙ্গ কারকানা স্থাপন করা হচ্ছে ৩৭ কোটি টাকায়। এটি বাস্তবায়িত হলে এখান থেকেই চট্টগ্রাম ও চট্টগ্রাম বিভাগে মিল্কভিটার সব পণ্য বাজারজাত করা হবে। বাজারজাত করা পর্যন্ত খরচ কমায় খামারীদের দুধের দাম আরো বেশি পাবেন। ২০১৩ সাল থেকে এ প্রকল্প বাস্তবায়নের উদ্যোগ নেয়া হলেও নানা চক্রান্তে সেটি বন্ধ হয়ে যায়। মিল্কভিটার পরিচালক এ এলাকার সন্তান নাজিম উদ্দিন হায়দারের চেষ্টায় সেটি এখন বাস্তবায়ন হচ্ছে।